ผ่านชานมร้านนี้บ่อยมากๆ แต่ไม่มีโอกาสได้สั่ง หรือซื้อทาน เลยต้องขอจัดสักหน่อย ร้านนี้เป็นร้านเล็กๆ ก่อนถึง Esplanade หรือละแวกเดียวกันก็ว่าได้ เราออกจากใต้ดินศูนย์วัฒนธรรม ออกประตู 3 (ทางออก Esplanade) เดินมาก็จะเจอค่ะ เป็นร้านที่ขายพวกเครื่องดิ่ม ชานม ต่างๆ ชื่อร้าน “Cha Cool Za” หรือ “ชาคลูซ่า” นั่นเอง
ขอสั่งเป็น “ชานมไข่มุก” เราว่าชานมร้านนี้ รสชาติใช้ได้นะค่ะ หอมกลิ่นชาออกมา และไข่มุกที่ใส่ได้เยอะเหมือนกัน เคี้ยวกรุบๆ อร่อยดีค่ะ แก้วละ 35 บาท
นอกจากเมนูที่เราสั่งแล้ว ยังมี ชานมต่างๆ ไม่ว่าจะเป็น ชานมต้นตำหรับ ชานมมะลิ ชานมสตรอเบอรี่ ชานมคาราเมลก็มีนะค่ะ เมนูหลักของเครื่องดื่ม ราคาเฉลี่ยอยู่ที่ 34 - 40 บาทค่ะ  
ใครอยากทานเครื่องดื่มใหม่ๆ อยากแนะให้ทานร้านนี้นะค่ะ อาจจะติดใจอีกร้านค่ะ 